papiruld
Papiruld, isoleringsmateriale fremstillet af papir i form af især gamle aviser, der findeles til granulat; for at mindske brændbarhed, angreb af svamp og skadedyr tilføres fx boraks, borsyre eller aluminiumhydroxid. Papiruld blæses ind i hulrum, sprøjtes på materialer eller formes til plader.
Papiruld er i Danmark anvendt siden begyndelsen af 1990'erne som alternativ til mineraluld ved isolering af bygninger. Se også varmeisolering.